Kadlerošilikas
Kadlerošilikas (angl. Kadleroshilik River) – upė JAV, Aliaskoje, Šiaurės Nuokalnių regione. Ilgis siekia 104 km, o baseino plotas – 1290 km². Upė teka iš pietų į šiaurę, įteka į Foggy Island įlanką, priklausančią Boforto jūrai, apie 32 km į rytus nuo Prudhou Bėjaus. Pavadinimą upei suteikė Ernest de Koven Leffingwell – pavadino pagal gretimą Kadlerošiliko pingą – aukščiausią žinomą pingą pasaulyje (jam taip pat buvo suteikęs pavadinimą). 1995 m. atlikto tyrimo duomenimis, upėje aptinkami arktiniai kiršliai (Thymallus arcticus), kamčiatkinės palijos (Salvelinus malma) ir devynspyglės dyglės (Pungitius pungitius). Ankstesnis tyrimas parodė, kad upėje esama ir Cottus cognatus.